Polisie loof reusebeloning, identikit uit ná konstabel se skietdood | Maroela Media
Die Identikit wat die polisie vrygestel het.
Die polisie in Port Elizabeth in die Oos-Kaap het 'n reusesoektog van stapel gestuur na die verdagtes wat glo 'n speurder vroeër vandeesweek doodgeskiet het.
Konst. Nonga Ngcingwana is Dinsdag in New Brighton doodgeskiet.
Volgens kapt. Andre Beetge, woordvoerder van die polisie, werk hulle die afgelope 48 uur deurnag saam met taakspanne om die skuldiges vas te trek.
Die polisie loof ook 'n beloning tot R100 000 uit, na gelang van die waarde en aard van die inligting, vir enige inligting wat tot die suksesvolle inhegtenisneming van die verdagtes kan lei.
Beetge het laat hoor die polisie is op soek na 'n silwer Toyota Etios waarmee die vier verdagtes gereis het. Die polisie meen hulle is moontlik in die Nelson Mandelabaai-omgewing.
"'n Identikit is saamgestel van 'n persoon van belang vir die ondersoek. Dit is 'n man tussen 25 en 30 jaar oud."
Die polisie het enigiemand wat 'n verdagte silwer Toyota Etios met verdagte insittendes gewaar of wat kan help met die identifisering van die persoon van belang gevra om na vore te kom.
Maroela Media het vroeër berig Ngcingwana is dood toe hy 'n verdagte voertuig voorgekeer en die insittendes onverwags op hom losgebrand het.
Beetge het gesê die voorval het omstreeks 15:00 in Mendiweg in New Brighton gebeur. Volgens Beetge het die 35-jarige konstabel en sy kollega, 'n sersant, 'n verdagte Toyota Etios voorgekeer.
Doen dit in die geval van boere ook, almal.
Jammer daaroor , maar belonings gaan net dit laat vermeerder.
Plaas identikits van kriminele,op reuse " billboards " langs ieder en elke hoofweg.
Ek is bly om te sien dat belonings nie net uitgeloof word vir plaas-moordenaars nie maar dat selfs die polisieslagoffers score by die polisie se ononderbroke jag na plaasaanvallers.
Die belonings vir inligting oor plaasaanvallers word dus nou uitgebrei om ook die polisie, wat die boere pligsgetrou beskerm, by te staan.